b"\n_START_ARTICLE_\nCarrer del Palau\n_START_SECTION_\nDescripci\xc3\xb3\n_START_PARAGRAPH_\nConstrucci\xc3\xb3 de cases enlairades en un carrer estret, aprofitant el pendent del terreny. Els habitatges s\xc3\xb3n for\xc3\xa7a alts, de tres o quatre plantes, molts d'ells encara amb la fa\xc3\xa7ana sense arrebossar i es poden veure noves obertures. Malgrat totes les modificacions, el carrer conserva el seu tra\xc3\xa7at urban\xc3\xadstic original.\n_START_SECTION_\nHist\xc3\xb2ria\n_START_PARAGRAPH_\nL'origen de la poblaci\xc3\xb3 de Bag\xc3\xa0 correspon a la iniciativa de Galceran de Pin\xc3\xb3s (IV) i a la seva muller Esclaramunda, quan l'any 1233 atorg\xc3\xa0 la carta de poblaci\xc3\xb3 i franqueses que don\xc3\xa0 origen a la nova vila. Sembla que fou el mateix bar\xc3\xb3 qui disseny\xc3\xa0 els carrers i establ\xc3\xad les parcel\xc2\xb7les de cada casa. El carrer de palau es troba endissat dins les muralles i comunicava amb el palau de la vila."